अगाडिको आवरण पृष्ठ

सँपरज्वा

तह ६, कक्षा २

लेखकः शान्ति चौधरी

दंगाहा थारू

१

एकठो डेस रह। डेसक रज्वक नाउँ सप्‍रज्वा रलहस्। सप्‍रज्वा भारी मजा रह। वाकर बानि ब्यहोरा बरा मजा रलहस्।

२

उहो डेसम डुई बहिन्याव फे रलह। हुँकन्हक घर् रज्जोक् घरक् लघ्घ रलहन्। एक्‍क घट्वक पानी पिएट्। पानी भर गैलम सड्ड भ्याँट हुईन्।

३

रज्वा एक डिन बहिन्यन् कहल। जे गुल्ह्री खाई सँपरज्व लि। बर्कि कहल मै नाखाउँ नालिउँ। छोट्कि कहल मै खैम मै लिहेम।

४

छोट्कि गुल्ह्री खाईल ओ सँपरज्व लिहेल। छोट्कि सँपरज्वसे भ्वाज करख रानी बन्गिल। रानी बनलट भारी सुघ्घर होगील। रज्वा व रानी खुसि हुईल।

५

हुँकन्हक् एक्ठो छावा जर्मलन्। डुनुजन झन खुसि हुईल। एकडिन रानी पानी भर गैल। वाकर डिडिफे पानी भर अईलस्।

६

आपन बहिनेह डेक्ख छक्‍क पर्गिल्। मन मन स्वाँचल् मै लेटुटका? डिडी कलस री छोट्कि पानी हेरिना। डुनुजन कुवाँ ह्यारलग्ल। उह ब्याला बहिनेह कुवँम ढकेल्डिहेल्।

७

रानी कुवँम पर्गिल्। डोस्र वाकर् गहना लुगा लगाईल्। रानीक घर गैल। रानिक् छावा खुब रूईलग्लस्। छावह डुढ खवाए गैल। डुढ निअइलस्। छावा यि डाइिनहो कैख चिन्डारल्।

८

रानी छावह राट्ख डुढ पियाए आए। लर्का चुपाजाए। नकि जुन रूईटि रह। रज्वा काजे असिन हुईटा कैख स्वाँचल्।

९

एकडिन रज्वा नुक्ख चिमा डागल्। उहो ब्यालम् रानी आईल्। डुढ खवाईल लर्का सुफलाईल्। फेर जाई लागल्।

१०

जाईबेर रज्वा पकरल्। के हुईट्या? टैं कौन् हुईट्या कहल्। रानी छोर पापी चन्डाल कहल्। टैट आपन् जेसासु ह सहेर्ल बाट्या।

११

रज्वा कहल्। टैमहि काजे पापी कल्या। मैका बिगार काम कर्नु। उहब्याला रज्वा डिया बार्क ह्यारल्। आपन् रानीह ड्याखल।

१२

डोस्र रानी रज्वकठे सब बाट बट्वाईल्। रानीक् बाट सुन्ख रज्वन रिस लग्लस्। आपन रानीहे लिहेल ओ वाकरठे गैल।

१३

वाकर झोटि काट्डिहेल्। नाक चाँस डिहेल्। ओ उहिन पठाडिहेल्। आपन रानीहे फेर सह्यारल्।

१४

रानी आपन छाव लिहेल्। रूईटि छाव डुढ खवाईल्। रज्वारानी ओ छावा फे एक हुईल। रज्वा रानी डुनुजन खुसी हुईल।

शीर्षक पृष्ठ

सँपरज्वा

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Backward Society Education (BASE) and World Education.

दंगाहा थारूNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः दंगाहा थारू भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End